BEC ประกาศผลงานไตรมาส 2 ขาดทุนลดลงเกือบ 20% หลังรายได้โฆษณาเพิ่ม-ต้นทุนการเงินลด
BEC ประกาศผลงานไตรมาส 2 ขาดทุนลดลงเกือบ 20% หลังรายได้โฆษณาเพิ่ม-ต้นทุนการเงินลด
BEC ประกาศผลงานไตรมาส 2 ขาดทุนลดลงเกือบ 20% หลังรายได้โฆษณาเพิ่ม-ต้นทุนการเงินลด
9 ส.ค. 2562

บริษัท บีอีซี เวิลด์ จำกัด (มหาชน) BEC รายงานผลการดำเนินงานงวดไตรมาส 2/62 (รวมบริษัทย่อย) สิ้นสุดวันที่ 30 มิ.ย. 62 มีผลขาดทุนสุทธิ 103.62 ล้านบาท เมื่อเทียบกับช่วงเดียวกันเมื่อปีก่อนมีผลขาดทุนสุทธิ 22.58 ล้านบาท
ขณะที่ 6 เดือนแรกของปี 2562 มีผลขาดทุนสุทธิ 231.65 ล้านบาท เทียบกับช่วง 6 เดือนแรกของปี 2561 มีผลขาดทุนสุทธิ 148.56 ล้านบาท
อย่างไรก็ตาม ผลการดำเนินงานไตรมาส 2/2562 ขาดทุนลดลง 19.05% จากไตรมาส 1/2562 ซึ่งมีผลขาดทุนสุทธิ 128 ล้านบาท เนื่องจากรายได้จากการขายโฆษณาในไตรมาส 2/2562 ปรับตัวขึ้น 5.6% จากไตรมาส 1/2562
นอกจากนี้ ค่าใช้จ่ายในการขายและการให้บริการรวมของกลุ่ม BEC ยังคงมีการติดตามและควบคุมอย่างต่อเนื่อง โดยต้นทุนทางการเงินไตรมาส 2/2562 อยู่ที่ 31.2 ล้านบาทลดลง 16.9% จากไตรมาสที่ 1/2562 ที่ 37.6 ล้านบาท ลดลง 30.2% จากไตรมาสที่ 2/2561 อยู่ที่ 44.7 ล้านบาท จากการบริหารต้นทุนทางการเงินในช่วงปี 2561 จากการบริหารต้นทุนทางการเงิน ในช่วงปี 2561
อย่างไรก็ตามผลการดำเนินงานเมื่อเทียบกับไตรมาส 2/2561 ลดลงเนื่องจากรายได้จากการขายเวลาโฆษณาของกลุ่ม BEC ลดลง 23% จากไตรมาส 2/2561 จากการลดลงของรายได้จากนาทีขายโฆษณาที่ลดลง ตามสภาวะการแข่งขันในตลาดที่สูงจากภาวะเศรษฐกิจ
ขณะที่รายได้จากการจัดคอนเสริต์และแสดงโชว์ในไตรมาสที่ 2/2562 อยู่ที่ 19.3 ล้านบาท ลดลง 76.8% จากไตรมาสที่ 1/2562 ที่ 83.2 ล้านบาท และลดลง 72.3% จากไตรมาส 2/2561 ที่ 69.5 ล้านบาท ตามจำนวนและขนาดของกิจกรรมการจัดแสดงที่ลดลง
 
 
 